CELEX: 32021R0331
Language: hu
Date: 2021-02-24 00:00:00
Title: A Bizottság (EU) 2021/331 végrehajtási rendelete (2021. február 24.) az (EU) 2018/1240 európai parlamenti és tanácsi rendelet szerinti utazási engedély kérelmezésével kapcsolatos szolgáltatásokat nyújtó kereskedelmi közvetítők által elkövetett visszaélések bejelentéséről

2021.2.25.   
               
               
                  HU
               
               
                  Az Európai Unió Hivatalos Lapja
               
               
                  L 65/47
               
            
         A BIZOTTSÁG (EU) 2021/331 VÉGREHAJTÁSI RENDELETE
         (2021. február 24.)
         az (EU) 2018/1240 európai parlamenti és tanácsi rendelet szerinti utazási engedély kérelmezésével kapcsolatos szolgáltatásokat nyújtó kereskedelmi közvetítők által elkövetett visszaélések bejelentéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Utasinformációs és Engedélyezési Rendszer (ETIAS) létrehozásáról, valamint az 1077/2011/EU rendelet, az 515/2014/EU rendelet, az (EU) 2016/399 rendelet, az (EU) 2016/1624 rendelet és az (EU) 2017/2226 rendelet módosításáról szóló, 2018. szeptember 12-i (EU) 2018/1240 európai parlamenti és tanácsi rendeletre (1) és különösen annak 15. cikke (5) bekezdésére és 16. cikke (10) bekezdésére,
         mivel:
         
                     (1)
                  
                  
                     Az (EU) 2018/1240 rendelet létrehozza az Európai Utasinformációs és Engedélyezési Rendszert (a továbbiakban: ETIAS) azon harmadik országbeli állampolgárok vonatkozásában, akik a tagállamok területére való belépés és az ott tartózkodás céljából mentesek a vízumkötelezettség alól.
                  
               
                     (2)
                  
                  
                     Az utazási engedély megszerzéséhez a kérelmet magának a kérelmezőnek vagy egy olyan harmadik személynek vagy kereskedelmi közvetítőnek kell benyújtania, aki, illetve amely a kérelmezőtől felhatalmazással bír a kérelemnek a kérelmező nevében történő benyújtására.
                  
               
                     (3)
                  
                  
                     Hasonló utazási engedélyezési rendszerek esetében előfordult, hogy a kereskedelmi közvetítők visszaéléseket követnek el visszaéléseket követnek el, amelyek különböző formákat ölthetnek. Ilyen lehet például, ha megkísérlik félrevezetni a kérelmezőket azt a látszatot keltve, hogy a saját honlapjuk, illetve mobil eszközök használata esetén saját alkalmazásuk a kérelem benyújtására szolgáló hivatalos honlap vagy alkalmazás, azt a hamis benyomást keltve ezáltal, hogy a kereskedelmi közvetítő által felszámított többletköltség a kérelmezési folyamat kötelező része, nem pedig egy kereskedelmi szolgáltatás önkéntes igénybevételének ellenértéke; ha a kérelmező által közölt személyes vagy pénzügyi adatokat csalárd módon használják fel; ha indokolatlanul magas árat számítanak fel a szolgáltatásért, vagy ha a kérelmet nem az előírt időben, formában és minőségben nyújtják be a kérelmező nevében.
                  
               
                     (4)
                  
                  
                     A visszaélésszerű gyakorlatok felderítése és újbóli előfordulásuk megelőzése érdekében a kereskedelmi közvetítők által elkövetett visszaélések bejelentésére szolgáló online formanyomtatványt elérhetővé kell tenni az erre a célra létrehozott nyilvános honlapon és a mobil eszközökhöz használatos alkalmazáson keresztül. A visszaélések bejelentésének lehetőségével kapcsolatos tudatosság növelése és az ilyen bejelentések megkönnyítése érdekében a követendő eljárásra vonatkozó információkat jól látható módon fel kell tüntetni a nyilvános honlapon és a mobil eszközökhöz használatos alkalmazásban. A formanyomtatványnak szabványosított mezőket kell tartalmaznia, és fel kell kérnie a felhasználókat arra, hogy adják meg a visszaélésszerű magatartásra vonatkozó adatokat.
                  
               
                     (5)
                  
                  
                     Annak biztosítása érdekében, hogy a kérelmezők megfelelő tájékoztatást kapjanak a bejelentésre szolgáló eszköz jellegéről és céljáról, a formanyomtatványnak egyértelművé kell tennie, hogy a bejelentési rendszer célja a nyomon követés, az eszköz nem gyűjt személyes adatokat, és nem a kérelmek tárgyában hozott határozatok elleni fellebbezésre szolgál, illetve nem jelenti a közigazgatási, polgári vagy büntetőjogi jogorvoslati lehetőségek alternatíváját.
                  
               
                     (6)
                  
                  
                     Ezeket a bejelentéseket az ETIAS központi egységnek kell fogadnia és értékelnie, figyelembe véve a bejelentett visszaélések hasonlóságait és ismétlődését. Az ETIAS központi egységnek szükség szerinti rendszerességgel jelentést kell tennie a Bizottságnak a bejelentett visszaélésekről és az elvégzett értékelésekről. Ezeket az értékeléseket a Bizottságnak figyelembe kell vennie az (EU) 2018/1240 rendelet 72. cikkében említett tájékoztató kampányok kidolgozása során. Az értékelések alapján az ETIAS központi egységnek adott esetben módosítania kell a nyilvánosságnak és különösen a kérelmezőknek az (EU) 2018/1240 rendelet 71. cikkében előírt tájékoztatását.
                  
               
                     (7)
                  
                  
                     Az Európai Unióról szóló szerződéshez (EUSZ) és az Európai Unió működéséről szóló szerződéshez (EUMSZ) csatolt, Dánia helyzetéről szóló (22.) jegyzőkönyv 1. és 2. cikkével összhangban Dánia nem vett részt az (EU) 2018/1240 rendelet elfogadásában, az rá nézve nem kötelező és nem alkalmazandó. Mivel azonban az (EU) 2018/1240 rendelet a schengeni vívmányokon alapul, Dánia az említett jegyzőkönyv 4. cikkének megfelelően 2018. december 21-én bejelentette, hogy az (EU) 2018/1240 rendelet nemzeti jogában történő végrehajtásáról határozott.
                  
               
                     (8)
                  
                  
                     Ez a rendelet a schengeni vívmányok azon rendelkezéseinek továbbfejlesztését képezi, amelyek alkalmazásában Írország a 2002/192/EK tanácsi határozattal (2) összhangban nem vesz részt; Ennélfogva Írország nem vesz részt a rendeletnek az elfogadásában, az rá nézve nem kötelező és nem alkalmazandó.
                  
               
                     (9)
                  
                  
                     Izland és Norvégia tekintetében ez a rendelet az Európai Unió Tanácsa, valamint az Izlandi Köztársaság és a Norvég Királyság közötti, e két államnak a schengeni vívmányok végrehajtására, alkalmazására és fejlesztésére irányuló társulásáról szóló megállapodás (3) értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK tanácsi határozat (4) 1. cikkének A. pontjában említett területhez tartoznak.
                  
               
                     (10)
                  
                  
                     Svájc tekintetében ez a rendelet az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodás (5) értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK határozatnak a 2008/146/EK tanácsi határozat (6) 3. cikkével együtt értelmezett 1. cikkének A. pontjában említett területhez tartoznak.
                  
               
                     (11)
                  
                  
                     Liechtenstein tekintetében ez a rendelet az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodáshoz (7) való csatlakozásáról szóló jegyzőkönyv értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK tanácsi határozatnak a 2011/350/EU tanácsi határozat (8) 3. cikkével együtt értelmezett 1. cikkének A. pontjában említett területhez tartoznak.
                  
               
                     (12)
                  
                  
                     Ciprus, Bulgária, Románia és Horvátország tekintetében ez a rendelet a 2003. évi csatlakozási okmány 3. cikkének (1) bekezdése, a 2005. évi csatlakozási okmány 4. cikkének (1) bekezdése, illetve a 2011. évi csatlakozási okmány 4. cikkének (1) bekezdése értelmében a schengeni vívmányokon alapuló, illetve azokkal egyéb módon összefüggő jogi aktus.
                  
               
                     (13)
                  
                  
                     Az (EU) 2018/1725 európai parlamenti és tanácsi rendelet (9) 42. cikkének (1) bekezdésével összhangban a Bizottság egyeztetett az európai adatvédelmi biztossal, aki 2020. szeptember 4-én véleményt nyilvánított.
                  
               
                     (14)
                  
                  
                     Az e rendeletben előírt intézkedések összhangban vannak az intelligens határellenőrzéssel foglalkozó bizottság (ETIAS) véleményével,
                  
               ELFOGADTA EZT A RENDELETET:
         
            1. cikk
            A visszaélések bejelentésére szolgáló formanyomtatvány
            
               (1)   A kereskedelmi közvetítők általi visszaélések bejelentését a melléklet 1–7. pontjában felsorolt információkat tartalmazó és az ott meghatározott technikai követelményeknek megfelelő formanyomtatványon kell megtenni.
            
            
               (2)   Lehetővé kell tenni, hogy a formanyomtatvány az Unió bármely hivatalos nyelvén kitölthető legyen.
            
            
               (3)   A formanyomtatvány benyújtása előtt a kérelmezőknek a melléklet 7. pontjában meghatározottak szerint meg kell erősíteniük, hogy megértették és hozzájárultak a visszaélésről szóló bejelentés benyújtására vonatkozó általános feltételekhez, ideértve azt is, hogy a kérelmezőnek nem kell személyes adatokat megadnia a bejelentésében, valamint azt, hogy milyen célokra használják fel a megadott információkat.
            
            
               (4)   A benyújtást követően a formanyomtatvány automatikusan megküldésre kerül az ETIAS központi egységnek.
            
         
         
            2. cikk
            Kiegészítő dokumentáció
            A feltölthető további fájlok számára és méretére vonatkozó korlátozásokat az (EU) 2018/1240 rendelet 73. cikkének (3) bekezdésében említett műszaki előírásokban kell meghatározni.
         
         
            3. cikk
            A kérelmezők értesítése
            
               (1)   A visszaélés bejelentésének kézhezvételéről szóló értesítés automatikusan megjelenik a kérelmező képernyőjén. A kérelmező számára lehetőséget kell biztosítani arra, hogy a kézhezvételről szóló igazolást helyi példányban elmentse vagy kinyomtassa.
            
            
               (2)   Az információk legalább a következőket foglalják magukban:
               
                           a)
                        
                        
                           a bejelentés kézhezvételének visszaigazolása és a formanyomtatvány benyújtásának dátuma és időpontja
                        
                     
                           b)
                        
                        
                           emlékeztető az utazási engedély iránti kérelem benyújtásával kapcsolatos, az (EU) 2018/1240 rendelet 71. cikkében említett valamennyi lényeges információról;
                        
                     
                           c)
                        
                        
                           arra vonatkozó információ, hogy a visszaélésről szóló bejelentést az Európai Utasinformációs és Engedélyezési Rendszer nyomon követésének és javításának elősegítésére használják fel. Ezzel szemben a bejelentési mechanizmusnak nem célja, hogy egyedi esetekben jogorvoslatot biztosítson, és nem helyettesíti az alkalmazandó nemzeti jog szerint lehetséges közigazgatási, polgári jogi vagy büntetőjogi igények érvényesítését.
                        
                     
         
         
            4. cikk
            Az ETIAS Központi Egység szerepe
            
               (1)   Az ETIAS Központi Egység:
               
                           a)
                        
                        
                           nyomon követi, feldolgozza és elemzi a visszaélésekről szóló bejelentéseket;
                        
                     
                           b)
                        
                        
                           az erre a célra létrehozott nyilvános honlapon és a mobil eszközökhöz használatos alkalmazáson keresztül a visszaélések megelőzése érdekében releváns információkat tesz közzé.
                        
                     
            
               (2)   Az ETIAS Központi Egység évente egyszer jelentést nyújt be a Bizottságnak, amely legalább a következőket tartalmazza:
               
                           a)
                        
                        
                           a bejelentett visszaélések anonimizált leírása, beleértve az ügyek közötti hasonlóságokat, az ismétlődéseket, a tendenciákat és a jellegzetességeket;
                        
                     
                           b)
                        
                        
                           a nyilvánosság és a kérelmezők tájékoztatása érdekében a meghozott intézkedések áttekintése.
                        
                     
         
         
            5. cikk
            Különleges biztonsági intézkedések
            A visszaélések bejelentésére szolgáló formanyomtatványt úgy kell kialakítani és alkalmazni, hogy az biztosítsa a személyes adatok titkosságát, sértetlenségét, rendelkezésre állását és védelmét, valamint a tranzakciók letagadhatatlanságát, az (EU, Euratom) 2017/46 bizottsági határozatban foglaltaknak megfelelően (10). Az eszköz technikai és szervezési megvalósításának teljesítenie kell az Európai Utasinformációs és Engedélyezési Rendszerre vonatkozó, az (EU) 2018/1240 rendelet 59. cikkének (3) bekezdésében említett biztonsági terv előírásait, valamint meg kell felelnie a nyilvános honlapra és a mobil eszközökre telepíthető alkalmazásra vonatkozó, az (EU) 2018/1240 rendelet 16. cikkének (10) bekezdésében említett adatvédelmi és biztonsági szabályoknak.
         
         
            6. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet a Szerződéseknek megfelelően teljes egészében kötelező és közvetlenül alkalmazandó a tagállamokban.
            Kelt Brüsszelben, 2021. február 24-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 236., 2018.9.19., 1. o.
         
         
            (2)  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).
         
            (3)  HL L 176., 1999.7.10., 36. o.
         
         
            (4)  A Tanács 1999/437/EK határozata (1999. május 17.) az Európai Unió Tanácsa, valamint az Izlandi Köztársaság és a Norvég Királyság között, e két államnak a schengeni vívmányok végrehajtására, alkalmazására és fejlesztésére irányuló társulásáról kötött megállapodás alkalmazását szolgáló egyes szabályokról(HL L 176., 1999.7.10., 31. o.).
         
            (5)  HL L 53., 2008.2.27., 52. o.
         
         
            (6)  A Tanács 2008/146/EK határozata (2008. január 28.) az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodásnak az Európai Közösség nevében történő megkötéséről (HL L 53., 2008.2.27., 1. o.).
         
            (7)  HL L 160., 2011.6.18., 21. o.
         
         
            (8)  A Tanács 2011/350/EU határozata (2011. március 7.) az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló, különösen a belső határokon történő ellenőrzés megszüntetéséhez és a személyek mozgásához kapcsolódó társulásáról szóló megállapodáshoz való csatlakozásáról szóló jegyzőkönyvnek az Európai Unió nevében történő megkötéséről (HL L 160., 2011.6.18., 19. o.).
         
            (9)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).
         
            (10)  A Bizottság (EU, Euratom) 2017/46 határozata (2017. január 10.) az Európai Bizottság kommunikációs és információs rendszereinek biztonságáról HL L 6., 2017.1.11., 40. o.
         
      
      
         
            MELLÉKLET
            
                        A KÉRELMEZŐK NEVÉBEN UTAZÁSI ENGEDÉLY IRÁNTI KÉRELMET BENYÚJTÓ KERESKEDELMI KÖZVETÍTŐK ÁLTAL ELKÖVETETT VISSZAÉLÉSEK BEJELENTÉSÉRE SZOLGÁLÓ FORMANYOMTATVÁNY
                     
                  1.   Bevezetés
            
            
                        a)
                     
                     
                        A kereskedelmi közvetítők által elkövetett visszaélések bejelentésére szolgáló formanyomtatványnak az alábbi címet kell viselnie:
                        
                                     
                                 
                                 
                                    „A kérelmezők nevében utazási engedély iránti kérelmet benyújtó kereskedelmi közvetítők által elkövetett visszaélések bejelentésére szolgáló formanyomtatvány.”
                                 
                              
                  
                        b)
                     
                     
                        E formanyomtatvány elején a következő bevezető megjegyzést kell feltüntetni:
                        
                                     
                                 
                                 
                                    „E formanyomtatvány kitöltésével bejelentést tehet az Ön nevében utazási engedélyért folyamodó kereskedelmi közvetítő részéről tapasztalt esetleges visszaélésekről.
                                    
                                 
                              
                                     
                                 
                                 
                                    
                                       Felhívjuk figyelmét, hogy az Ön által megadott információk felhasználásra kerülnek az Európai Utasinformációs és Engedélyezési Rendszer működésének nyomon követése és javítása érdekében.
                                    
                                 
                              
                                     
                                 
                                 
                                    
                                       Kérjük, ne adjon meg semmilyen személyes adatot ezen a formanyomtatványon, függetlenül attól, hogy az Ön vagy más személy adatairól van-e szó.”
                                    
                                 
                              
                  
                        c)
                     
                     
                        A formanyomtatványnak tartalmaznia kell az alábbi táblázatban meghatározott adatelemek bevitelét kérő és lehetővé tévő mezőket (bár nem feltétlenül az ott szereplő sorrendben), a feltüntetett szabványoknak, formátumoknak és követelményeknek megfelelően.
                     
                  2.   A visszaélés körülményei
            
            
                        
                           A visszaélés körülményei
                        
                     
                     
                        
                           Szabvány
                        
                     
                     
                        
                           Formátum
                        
                     
                     
                        
                           Követelmény
                        
                     
                  
                        A kérelmező számára lehetőséget kell biztosítani annak jelzésére, hogy panasza keletkezésekor fennált-e az alább felsoroltak közül egy vagy több körülmény:
                        
                                    —
                                 
                                 
                                    a kérelmező tudatosan felhatalmazott egy kereskedelmi közvetítőt arra, hogy nevében kérelmet nyújtson be
                                 
                              
                                    —
                                 
                                 
                                    a kérelmező maga töltötte ki a kérelmet, anélkül, hogy tudta volna, hogy egy kereskedelmi közvetítő által üzemeltetett weboldalt használ, és nem az EU hivatalos weboldalát.
                                 
                              
                                    —
                                 
                                 
                                    egyéb
                                 
                              
                     
                        Nem alkalmazandó
                     
                     
                        Jelölőnégyzetek.
                     
                     
                        Kötelező.
                     
                  
                        Ha a „visszaélés körülményei” rovatban adott válasz az „egyéb”.
                     
                     
                        Nem alkalmazandó
                     
                     
                        Szabad szöveg, ideértve az alábbiakat is: kizárólag: a latin ábécé betűi A-tól Z-ig, szóközök, diakritikus jelek, aposztrófok és kötőjelek.
                        [megengedett karakterszám: 255]
                     
                     
                        Kötelező.
                     
                  3.   A visszaélést bejelentő utazóra vonatkozó információk
            
            
                        
                           Információ
                        
                     
                     
                        
                           Szabvány
                        
                     
                     
                        
                           Formátum
                        
                     
                     
                        
                           Követelmény
                        
                     
                  
                        Születési ország
                     
                     
                        ISO 3166-1
                     
                     
                        Az összes országot tartalmazó legördülő lista, ideértve a már nem létező országokat is.
                     
                     
                        Kötelező.
                        Az „ismeretlen” válasznak szerepelnie kell választható lehetőségek között.
                     
                  
                        Állampolgárság
                     
                     
                        ISO 3166-1
                     
                     
                        Az összes országot tartalmazó legördülő lista, ideértve a már nem létező országokat is.
                     
                     
                        Kötelező.
                        Az „ismeretlen” válasznak szerepelnie kell választható lehetőségek között.
                     
                  
                        Korcsoport
                     
                     
                        Nem alkalmazandó
                     
                     
                        18–25
                        26–40
                        41–55
                        > 55
                     
                     
                        Választható.
                     
                  
                        Nem
                     
                     
                         
                     
                     
                        Jelölőnégyzetek: Férfi/nő/egyéb
                     
                     
                        Választható.
                     
                  4.   A visszaélés részletei
            
            
                        
                           A visszaélés részletei
                        
                     
                     
                        
                           Szabvány
                        
                     
                     
                        
                           Formátum
                        
                     
                     
                        
                           Követelmény
                        
                     
                  
                        A visszaélés időpontja
                     
                     
                        Nem alkalmazandó
                     
                     
                        ÉÉÉÉ/a hónap betűvel megadva
                        NN
                     
                     
                        Választható.
                        Kötelező.
                     
                  
                        A visszaélés leírása és következményei
                     
                     
                        Nem alkalmazandó
                     
                     
                        Szabad szöveg, ideértve az alábbiakat is: kizárólag: a latin ábécé betűi A-tól Z-ig, számjegyek, szóközök, diakritikus jelek, aposztrófok és kötőjelek.
                        [Megengedett karakterszám: meghatározandó]
                     
                     
                        Kötelező.
                     
                  
                        Kapott utazási engedély
                     
                     
                        Nem alkalmazandó
                     
                     
                        Jelölőnégyzetek: igen/nem/nem tudom.
                     
                     
                        Kötelező.
                     
                  
                        Az utazási engedélyért és a közvetítői szolgáltatásokért felszámított teljes díj
                     
                     
                        Nem alkalmazandó
                     
                     
                        Szabad szöveg (számjegyek és pénznem).
                     
                     
                        Kötelező.
                        Választható lehetőségként szerepelnie kell a „Nem alkalmazandó” válasznak
                     
                  
                        A díj megfizetésének módja
                     
                     
                        Nem alkalmazandó
                     
                     
                        Szabad szöveg.
                     
                     
                        Kötelező.
                        Választható lehetőségként szerepelnie kell a „Nem alkalmazandó” válasznak
                     
                  5.   A kereskedelmi közvetítőre vonatkozó információk
            
            
                        
                           Információ
                        
                     
                     
                        
                           Szabvány
                        
                     
                     
                        
                           Formátum
                        
                     
                     
                        
                           Követelmény
                        
                     
                  
                        A kereskedelmi közvetítő kereskedelmi neve
                     
                     
                         
                     
                     
                        Szabad szöveg, ideértve az alábbiakat is: a latin ábécé betűi A-tól Z-ig, számjegyek, szóközök, diakritikus jelek, aposztrófok és kötőjelek Egyéb különleges karakterek: „!”, „@”, „#”, „$”, „&”, „*”, „?”.
                     
                     
                        Kötelező.
                     
                  
                        Fő kereskedelmi tevékenységek
                     
                     
                        Nem alkalmazandó
                     
                     
                        Szabad szöveg, ideértve az alábbiakat is: a latin ábécé betűi A-tól Z-ig, számjegyek, szóközök, diakritikus jelek, aposztrófok és kötőjelek Egyéb különleges karakterek: „!”, „@”, „#”, „$”, „&”, „*”, „?”.
                     
                     
                        Kötelező.
                        Választható lehetőségként szerepelnie kell a „Nem alkalmazandó” válasznak.
                     
                  
                        Internetcím
                     
                     
                        Nem alkalmazandó
                     
                     
                        Szabad szöveg, ideértve az alábbiakat is: kizárólag: a latin ábécé betűi A-tól Z-ig, számjegyek, szóközök, diakritikus jelek, perjelek és kötőjelek.
                     
                     
                        Kötelező.
                        Választható lehetőségként szerepelnie kell a „Nem alkalmazandó” válasznak.
                     
                  
                        E-mail
                     
                     
                        Nem alkalmazandó
                     
                     
                        Local-part@domain
                     
                     
                        Kötelező.
                        Választható lehetőségként szerepelnie kell a „Nem alkalmazandó” válasznak
                     
                  
                        Munkahelyi telefonszám:
                     
                     
                        ITU T, E.123 és E.164 (országhívószámok)
                     
                     
                        Az összes országhívószámot tartalmazó legördülő lista és szabad szöveg (csak számjegyek).
                     
                     
                        Kötelező
                        Választható lehetőségként szerepelnie kell a „Nem alkalmazandó” válasznak.
                     
                  
                        Levelezési cím
                        
                                    —
                                 
                                 
                                    Utcanév
                                 
                              
                     
                        Nem alkalmazandó
                     
                     
                        Szabad szöveg, ideértve az alábbiakat is: kizárólag: a latin ábécé betűi A-tól Z-ig, számjegyek, szóközök, diakritikus jelek, perjelek és kötőjelek.
                     
                     
                        Kötelező.
                        Választható lehetőségként szerepelnie kell a „Nem alkalmazandó” válasznak.
                     
                  
                        Levelezési cím:
                        
                                    —
                                 
                                 
                                    Házszám
                                 
                              
                     
                        Nem alkalmazandó
                     
                     
                        Szabad szöveg, ideértve az alábbiakat is: kizárólag: a latin ábécé betűi A-tól Z-ig, számjegyek, szóközök, diakritikus jelek, perjelek és kötőjelek.
                     
                     
                        Kötelező.
                        Választható lehetőségként szerepelnie kell a „Nem alkalmazandó” válasznak.
                     
                  
                        Levelezési cím:
                        
                                    —
                                 
                                 
                                    Lakás száma
                                 
                              
                     
                        Nem alkalmazandó
                     
                     
                        Szabad szöveg, ideértve az alábbiakat is: kizárólag: a latin ábécé betűi A-tól Z-ig, számjegyek, szóközök, diakritikus jelek, perjelek és kötőjelek.
                     
                     
                        Kötelező.
                        Választható lehetőségként szerepelnie kell a „Nem alkalmazandó” válasznak.
                     
                  
                        Levelezési cím:
                        
                                    —
                                 
                                 
                                    Cím második sora
                                 
                              
                     
                        Nem alkalmazandó
                     
                     
                        Szabad szöveg, ideértve az alábbiakat is: kizárólag: a latin ábécé betűi A-tól Z-ig, számjegyek, szóközök, diakritikus jelek, perjelek és kötőjelek.
                     
                     
                        Kötelező.
                        Választható lehetőségként szerepelnie kell a „Nem alkalmazandó” válasznak.
                     
                  
                        Levelezési cím:
                        
                                    —
                                 
                                 
                                    Település
                                 
                              
                     
                        Nem alkalmazandó
                     
                     
                        Szabad szöveg, ideértve az alábbiakat is: kizárólag: a latin ábécé betűi A-tól Z-ig, számjegyek, szóközök, diakritikus jelek, aposztrófok és kötőjelek.
                     
                     
                        Kötelező.
                        Választható lehetőségként szerepelnie kell a „Nem alkalmazandó” válasznak.
                     
                  
                        Levelezési cím:
                        
                                    —
                                 
                                 
                                    Irányítószám
                                 
                              
                     
                        Nem alkalmazandó
                     
                     
                        Szabad szöveg, ideértve az alábbiakat is: kizárólag: a latin ábécé betűi A-tól Z-ig, számjegyek, szóközök, diakritikus jelek, perjelek és kötőjelek.
                     
                     
                        Kötelező.
                        Választható lehetőségként szerepelnie kell a „Nem alkalmazandó” válasznak.
                     
                  
                        Levelezési cím:
                        
                                    —
                                 
                                 
                                    Ország
                                 
                              
                     
                        ISO 3166-1
                     
                     
                        Az országokat, függő területeket és a különleges földrajzi jelentőségű térségeket tartalmazó legördülő lista.
                     
                     
                        Kötelező
                        Választható lehetőségként szerepelnie kell a „Nem alkalmazandó” válasznak.
                     
                  6.   Mellékelt dokumentumok
            
            
                        
                           Mellékelt dokumentumok
                        
                     
                     
                        
                           Szabvány
                        
                     
                     
                        
                           Formátum
                        
                     
                     
                        
                           Követelmény
                        
                     
                  
                        A kérelmező számára lehetőséget kell biztosítani arra, hogy (amennyiben rendelkezésre áll) dokumentumokat töltsön fel a bejelentés alátámasztására.
                        A kérelmezőnek meg kell erősítenie, hogy az általa feltöltendő dokumentumok nem tartalmaznak személyes adatokat, vagy hogy a dokumentumok feltöltése előtt gondoskodott a személyes adatok kitakarásáról.
                     
                     
                        Nem alkalmazandó
                     
                     
                        Feltöltésre szolgáló mező
                        Jelölőnégyzet
                     
                     
                        A feltölthető további fájlok mérete és száma
                        Elfogadott formátumok: Portable Document Format (PDF); Joint Photographic Experts Group (JPEG); Portable Network Graphics (PNG)).
                     
                  7.   Figyelemfelhívás és hozzájárulás
            
            
                        
                           Figyelemfelhívás és hozzájárulás
                        
                     
                     
                        
                           Szabvány
                        
                     
                     
                        
                           Formátum
                        
                     
                     
                        
                           Követelmény
                        
                     
                  
                        A benyújtást megelőzően a kérelmezőnek lehetőséget kell biztosítani a következők megerősítésére:
                        
                                    i.
                                 
                                 
                                    a kérelmező megértette, hogy az általa megadott információk felhasználásra kerülnek az Európai Utasinformációs és Engedélyezési Rendszer működésének nyomon követése és javítása érdekében.
                                 
                              
                                    ii.
                                 
                                 
                                    a kérelmező megértette, hogy a bejelentésre szolgáló eszköz nem képez fellebbezési eljárást az utazási engedélynek a kereskedelmi közvetítő magatartására visszavezethető megtagadása, megsemmisítése vagy visszavonása ellen. továbbá nem biztosít jogorvoslatot egyedi esetekben, és nem helyettesíti az alkalmazandó nemzeti jog szerint lehetséges közigazgatási, polgári jogi vagy büntetőjogi igények érvényesítését.
                                 
                              
                                    iii.
                                 
                                 
                                    a kérelmezőt tájékoztatták arról, hogy a jelentés nem tartalmazhat személyes adatokat, és a kérelmező hozzájárul ahhoz, hogy amennyiben mégis közölt személyes adatokat, azok kitakarásra kerülnek.
                                 
                              
                     
                        Nem alkalmazandó
                     
                     
                        Jelölőnégyzet
                     
                     
                        Kötelező.